

**pályázati feltételek**

**- Salgótarján, nem lakáscélú ingatlan bérbeadására -**

Salgó Vagyon Kft.

(3104 Salgótarján, Park út 12., tel: (32) 700-108)

**Salgótarján, 2021. február 17.**

**Salgótarján Megyei Jogú Város Önkormányzata nevében és megbízásából  
a SALGÓ VAGYON Kft. (3104 Salgótarján, Park út 12.)  
bérbeadásra kínálja fel az alábbi**

**üzlethelyiségeket**

|  |  |  |  |  |
| --- | --- | --- | --- | --- |
| **Helyiség címe** | **Hrsz.** | **Terület (m2)** | **Induló bérleti díj (Ft + Áfa / hó)** | **\*Energetikai minőség szerinti besorolás** |
| Március 15. út 14. (1. sz. ü.) | 3759/A/2 | 47 | 76.281.- Ft + Áfa | C |
| Március 15. út 22. | 3759/A/148 | 47 | 61.100.- Ft + Áfa | C |
| Kassai sor 2. | 1787/5 | 111 | 119.960.- Ft + Áfa | B |
| Rákóczi út 31. fsz/1. | 3921/1/A/7 | 22 | 5.500.- Ft + Áfa | FF |
| Rákóczi út 35. 1. sz. | 3921/1/A/25 | 32 | 8.000.- Ft + Áfa | EE |
| Nyírfácska út 2-4. fsz. 1. | 6685/B/15 | 12 | 10.000.- Ft + Áfa | - |
| Gorkij körút 56. (2.) | 6699/A/102 | 46 | 60.000.- Ft + Áfa | E |
| Gorkij körút 66. 1. sz. (7) | 6698/A/58 | 65 | 63.900.- Ft + Áfa | E |
| Gorkij körút 62. 3. sz. (5) | 6699/A/106 | 58 | 65.000.- Ft + Áfa | E |

\*Az épületek energetikai jellemzőinek tanúsításáról szóló 176/2008.(VI.30.) Korm. rendeletben foglaltak szerint.

A pályázati ajánlatokhoz nyomtatvány 2021. február 22. napjától letölthető a [www.svagyon.hu](http://www.svagyon.hu) internetes oldalról.

**A pályázati ajánlatok leadási határideje: 2021. március 8. (hétfő) 12°° óra.**

**Pályázati feltételek, a pályázati eljárás szabályai**

A pályázók a fentiekben megjelölt helyiségre nyújthatnak be pályázatot!

**A pályázók ajánlataikat** (pályázati adatlap) **zárt borítékban, 2 példányban** - amelyből egy példányt minden oldalon eredetiben cégszerű aláírással, magánszemélyeknél eredeti aláírással, további példányt az eredetiről készült másolatban - **nyújthatják be** **2021. március 8. napján 12.00 óráig.**

**A pályázat benyújtása történhet:**

* **személyesen a kiíró székhelyén** (3104 Salgótarján, Park út 12. Titkárságán /Hétfőtől-Csütörtökig: 9:00 – 15:00, Péntek: 9:00 – 13:00/) zárt borítékban, a borítékon csak a megpályázott helyiség címe szerepelhet:

***3100 Salgótarján, ………. szám alatti helyiség pályázata***

* **postai úton tértivevényes küldeményként**, a következő névre és címre:

***SALGÓ VAGYON KFT.***

***(3100 Salgótarján, …………….. szám alatti helyiség pályázata)***

***Salgótarján***

***Park út 12.***

***3104***

A személyesen benyújtott pályázat átvételi elismervénnyel (postai küldemény esetén tértivevénnyel) kerül átvételre.

Egy pályázó csak egy ajánlatot tehet.

**A pályázat érvényességének feltételei:**

* a „pályázati adatlap” pontos és olvasható kitöltése, eredeti dokumentumok bemutatása, adatlap aláírása,
* Társaság esetén 30 napnál nem régebbi cégkivonat, aláírási címpéldány **hiteles másolata**,
* egyéni vállalkozó esetén egyéni vállalkozói nyilvántartási szám vagy adószám megjelölése
* a pályázónak nyilatkoznia kell, hogy a nemzeti vagyonról szóló 2011. évi CXCVI. törvény önkormányzati vagyon hasznosítására vonatkozó szabályai szerint átlátható szervezetnek minősül,
* **köztartozás-mentesség igazolása** (NAV és a települési Önkormányzat részéről is).

**A pályázat akkor érvényes, ha a kiírásnak minden tekintetben maradéktalanul megfelel!**

**A kiíró fenntartja a jogát hiánypótlásra.**

**A bérleti szerződés 1 évre kerül megkötésre**, mely újabb 1 éves időtartamra meghosszabbítható, amennyiben Bérlőnek a társasággal szemben bérleti és/vagy közüzemi díjtartozása nem áll fenn.

**Szerződéskötéskor befizetendő** az ajánlatban megjelölt összegű **óvadék**, mely a pályázati kiírás szerint legalább 3 havi bruttó bérleti díj összegnek megfelelő kell, hogy legyen.

A helyiségek jelenlegi állapotukban kiadók. Amennyiben Bérlő a helyiséget saját költségén, saját igényeinek megfelelően helyreállítja/felújítja, a költséget Bérbeadótól nem követelheti.

A helyreállítás/felújítás során közös tulajdon nem keletkezik; a helyiség visszaadásakor a helyiségben lévő tartozékok (vezetékek, radiátor, konvektor) Bérbeadó tulajdonát képezik.

**A pályázat elbírálása során előnyt élvez, aki:**

* a legmagasabb összegű bérleti díj megfizetését,
* azonos összegű óvadék letétele mellett a legmagasabb bérleti díj megfizetését,
* azonos összegű bérleti díj megfizetése mellett a legmagasabb összegű óvadék letételét,
* a szerződés tartalmában a legkedvezőbb feltételek teljesítését vállalja.

Amennyiben a kiíró a bontás eredményeképpen azt állapítja meg, hogy az ajánlatok közül nem választható ki egyértelműen a legkedvezőbb ajánlat, mert két vagy több azonos ajánlat érkezett, **licitálásra** kerül sor, melyről annak időpontja előtt legalább 5 munkanappal értesíti az érintett ajánlatok benyújtóit.

**A pályázatok felbontására** a kiíró székhelyén **2021. március 10. napján kerül sor**. A kiíró a pályázat eredményéről 5 munkanapon belül levélben értesíti a pályázókat.

**EGYÉB TUDNIVALÓK, SZABÁLYOK:**

A nyertes pályázóval a bérleti szerződés megkötésére, a nyertes pályázó részére megküldött értesítő levél kézhezvételétől számított 20 munkanapon belül kerül sor. Ha a nyertes pályázó a megadott határidőig a bérleti szerződést nem köti meg, úgy a második legkedvezőbb ajánlatot tevő résztvevő pályázóval kell szerződést kötni.

A megkötendő bérleti szerződésekben alkalmazásra kerülnek a nemzeti vagyonról szóló 2011. évi CXCVI. törvény önkormányzati vagyon hasznosítására vonatkozó szabályai is, továbbá a pályázónak igazolnia kell, hogy a törvény alapján átlátható szervezetnek minősül. Ezekről a feltételekről részletes információ a lent megjelölt telefonszámon szerezhető be.

**Felhívjuk figyelmét, hogy amennyiben a megajánlott ár nem éri el az induló bérleti díjat, illetve az óvadék összege nem éri el a 3 havi bruttó bérleti díj mértékét, úgy az ajánlat érvénytelen.**

**Továbbá felhívjuk a figyelmét arra is, hogy amennyiben a kiíró a pályázati eljárás során hiánypótlást ír ki, abban az esetben a bérleti szerződés megkötésére a hiánypótlás teljesítését követően kerül sor.**

**A helyiség megtekintését a kiíró előre egyeztetett időpontban tudja biztosítani.** Időpont egyeztetés az alábbi telefonszámon: 32/700-108 (723. mellék).

**KIZÁRÓ OKOK:**

* akivel szemben az elmúlt 2 évben jogi eljárást (peres vagy nemperes, illetőleg végrehajtási eljárást) kezdeményezett a Salgó Vagyon Kft.,
* aki bérleti jogviszonnyal rendelkezik, vagy jogcím nélküli használó és a használatból eredően bérleti és vagy közüzemi díjhátraléka áll fenn,
* az adóhatóság felé tartozása áll fenn.

Ajánlatkérő fenntartja a jogot a pályázat – indoklás nélkül történő – eredménytelenné minősítésére.

További információ a Salgó Vagyon Kft. vagyonkezelési divízió osztályán, a 32/700-108 (723. mellék) telefonszámon szerezhető be.

Salgótarján, 2021. február 17.

Méhes András

ügyvezető igazgató